arnastofnun/IGC-2024 huggingface dataset:
S-155/2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. febrúar 2019, á hendur I-kvk-þgf M-kvk-þgf G-kvk-þgf, kt. 000000-0000, [...], Reykjavík, fyrir umferðarlagabrot, með því að hafa þriðjudaginn 23. október 2018 ekið bifreiðinni [...] svipt ökurétti, undir áhrifum áfengis og óhæf til að stjórna henni örugglega vegna áhrifa ávana- og fíkniefna (í blóði mældist vínandamagn 0,94‰ og tetrahýdrókannabínól 18 ng/ml) um Njarðargötu í Reykjavík uns hún stöðvaði bifreiðina við hringtorg á Njarðargötu og Sóleyjargötu og fór af vettvangi fótgangandi.

Telst brot þetta varða við 1., sbr. 2. mgr. 45. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í október 1983. Samkvæmt framlögðu sakavottorði, dagsettu 20. febrúar 2019, á ákærða sakaferil að baki. Meðal annars gekkst ákærða undir greiðslu sektar með sátt hjá embætti lögreglustjórans á höfuðborgarsvæðinu hinn 26. nóvember 2012 fyrir að aka undir áhrifum áfengis og án þess að hafa öðlast ökuréttindi. Þá var ákærða dæmd í tveggja mánaða fangelsi með dómi Héraðsdóms Reykjavíkur hinn 26. apríl 2016, meðal annars fyrir þjófnað, vörslur fíkniefna og fyrir að aka undir áhrifum áfengis og ávana- og fíkniefna, án þess að hafa öðlast ökurétt. Nú síðast var ákærða dæmd í 30 daga fangelsi með dómi Héraðsdóms Reykjavíkur hinn 31. maí 2017 fyrir vörslur fíkniefna, og fyrir að aka undir áhrifum áfengis- og ávana- og fíkniefna, svipt ökurétti. Sakavottorð ákærðu hefur að öðru leyti ekki þýðingu í málinu. Við ákvörðun refsingar hér verður þannig við það miðað að ákærða gerist nú sek um að aka undir áhrifum áfengis- og/eða ávana- og fíkniefna í fjórða sinn og svipt ökurétti í annað sinn.

Með hliðsjón af framangreindu, sakarefni málsins og dómvenju, þykir refsing ákærðu hæfilega ákveðin fangelsi í 60 daga.

Með vísan til lagaákvæða í ákæru er ákærða áréttuð ævilöng svipting ökuréttar ákærðu frá birtingu dómsins að telja.

Ákærða greiði 147.018 krónur í sakarkostnað.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, I-kvk-nf M-kvk-nf G-kvk-nf, sæti fangelsi í 60 daga.

Áréttuð er ævilöng svipting ökuréttar ákærðu frá birtingu dómsins að telja.

Ákærða 147.018 krónur í sakarkostnað.

Þ-kvk-nf L-kvk-nf
S-157/2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. febrúar 2019, á hendur F-kk-þgf G-kk-þgf F-kk-þgf, kt. 000000-0000, [...], Mosfellsbæ fyrir umferðarlagabrot, með því að hafa miðvikudaginn 14. mars 2018 ekið bifreiðinni [...] sviptur ökurétti um Þverholt í Mosfellsbæ, við kjarnann.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í ágúst 1990. Samkvæmt framlögðu sakavottorði, dagsettu 20. febrúar 2019, var ákærði dæmdur í 30 daga fangelsi með dómi Héraðsdóms Reykjavíkur hinn 10. febrúar 2016 fyrir að aka undir áhrifum áfengis, sviptur ökurétti. Þá gekkst ákærði undir greiðslu sekta með tveimur sáttum hjá embætti lögreglustjórans á höfuðborgarsvæðinu hinn 3. ágúst 2016 fyrir að aka sviptur ökurétti. Sakavottorð ákærða hefur að öðru leyti ekki þýðingu í málinu. Við ákvörðun refsingar hér verður þannig við það miðað að ákærði gerist nú sekur um að aka sviptur ökurétti í þriðja sinn.

Með hliðsjón af framangreindu, sakarefni þessa máls og dómvenju, þykir refsing ákærða hæfilega ákveðin fangelsi í 30 daga.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, F-kk-nf G-kk-nf F-kk-nf, sæti fangelsi í 30 daga.

Þ-kvk-nf L-kvk-nf
S-15/2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. janúar 2019, á hendur J-kk-þgf A-kk-þgf Ó-kk-þgf, kt. [...],[...], Kópavogi, fyrir umferðarlagabrot í Reykjavík með því að hafa að kvöldi miðvikudagsins 4. apríl 2018 ekið bifreiðinni [...] sviptur ökurétti um Gullinbrú við Stórhöfða, uns aksturinn var stöðvaður skömmu síðar.

Telst brot þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Hvorki ákærði né verjandi hans sóttu þing í dag og höfðu ekki boðað forföll en verjandi ákærða hafði sótt þing fyrir hönd ákærða við þingfestingu málsins og óskað eftir fresti til dagsins í dag. Verður málið því dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála, enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur [...] og er í máli þessu sakfelldur fyrir að aka sviptur ökurétti. Samkvæmt framlögðu sakavottorði, dagsettu 10. janúar 2019, á ákærði sakaferil að baki og hefur meðal annars nokkrum sinnum gerst sekur um að aka sviptur ökurétti. Með dómi Héraðsdóms Suðurlands, dagsettum 24. október 2013, var ákærða gert að greiða sekt meðal annars fyrir að aka undir áhrifum áfengis, sviptur ökurétti. Þá gekkst ákærði einnig undir greiðslu sektar með sátt lögreglustjórans á höfuðborgarsvæðinu hinn 12. júní 2015 fyrir að aka sviptur ökurétti. Nú síðast var ákærði dæmdur í 60 daga fangelsi í Héraðsdómi Austurlands hinn 15. desember 2015 fyrir að aka undir áhrifum áfengis, sviptur ökurétti. Samkvæmt framangreindu verður þannig við ákvörðun refsingar í málinu við það miðað að ákærði gerist nú sekur um að aka sviptur ökurétti í fjórða skipti.

Með hliðsjón af framangreindu, sakarefni málsins og dómvenju og þykir refsing ákærða hæfilega ákveðin fangelsi í 60 daga.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 105.400 krónur, að meðtöldum virðisaukaskatti.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf A-kk-nf Ó-kk-nf, sæti fangelsi í 60 daga.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 105.400 krónur.

Þ-kvk-nf L-kvk-nf
S-26/2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. janúar 2019, á hendur Þ-kvk-þgf M-kvk-þgf G-kvk-þgf, kt. 000000-0000, [---], Reykjavík, fyrir umferðarlagabrot, með því að hafa þriðjudaginn 14. ágúst 2018 ekið bifreiðinni [---] svipt ökurétti um Ásbraut í Hafnarfirði, við Engjavelli nr. 1, þar sem lögreglan stöðvaði aksturinn og að hafa notað farsíma án handfrjáls búnaðar við aksturinn.

Telst brot þetta varða við 1. mgr. 48. g. og 47. gr. a., allt sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í maí 1979. Samkvæmt framlögðu sakavottorði, dagsettu 10. janúar 2018, hlaut hún dóm m.a. fyrir sviptingarakstur og akstur undir áhrifum áfengis, 16. maí 2018. Þá hlaut hún dóm m.a. fyrir sviptingarakstur, 4. október 2006. Þá gekkst hún undir sektarrefsingu með lögreglustjórasátt vegna sams konar brots, 24. janúar 2011. Hinn 16. október 2012 var ákærða dæmd í eins mánaðar fangelsi fyrir sviptingar- og hraðakstursbrot. Þá var hún dæmd í 60 daga fangelsi fyrir fíkniefna- og sviptingarakstur, 31. janúar 2014. Þann 29. nóvember 2017 var ákærða sakfelld fyrir sviptingarakstur og dæmd til að sæta fangelsi í 90 daga.

Með hliðsjón af framangreindu og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 5 mánuði.

B-kk-nf S-kk-nf S-kk-nf, aðstoðarmaður dómara, kveður upp dóminn.

D Ó M S O R Ð:

Ákærða, Þ-kvk-nf G-kvk-nf, sæti fangelsi í 5 mánuði.

B-kk-nf S-kk-nf S-kk-nf
S-29/2019

I

Mál þetta, sem dómtekið var 14. febrúar sl., höfðaði héraðssaksóknari með ákæru 17. janúar 2019 á hendur ákærðu; „D-x-x B-x-x, kennitala [...], [...], [...], fyrir brot gegn valdstjórninni, með því að hafa aðfaranótt sunnudagsins 17. júní 2018, í Austurstræti í Reykjavík, hrækt í andlit lögreglumannsins [...], sem var við skyldustörf.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

II

Ákærða hefur skýlaust játað þá háttsemi sem henni er gefin að sök í ákæru. Farið var með málið samkvæmt ákvæðum 164. gr. laga nr. 88/2008 um meðferð sakamála og tjáði ákærandi og ákærða sig sérstaklega um lagaatriði og ákvörðun viðurlaga. Tók ákærða sérstaklega fram að hún iðrist gerða sinna. Játning ákærðu fær fulla stoð í gögnum málsins. Sannað er með játningu ákærðu og öðrum gögnum málsins að hún hafi gerst sek um þá háttsemi sem henni er gefin að sök í ákæru og er brot hennar þar rétt heimfært til refsiákvæða.

III

Ákærða er fædd árið [...]. Samkvæmt vottorði sakaskrár ríkisins hefur hún þrisvar gengist undir greiðslu sektar með sektargerð lögreglustjóra í tveimur tilvikum vegna umferðarlagabrota og einu sinni vegna brots gegn lögum um ávana- og fíkniefni. Við ákvörðun refsingar ákærðu nú lítur dómurinn til þess, ákærða til málsbóta, að hún játaði brot sitt skýlaust fyrir dómi og iðrast gerða sinna, sbr. 8. töluliður 1. mgr. 70. gr. almennra hegningarlaga. Með vísan til framangreinds þykir refsing ákærðu hæfilega ákveðin fangelsi í einn mánuð en fresta skal fullnustu refsingarinnar skilorðsbundið eins og nánar greinir í dómsorði.

Engan sakarkostnað leiddi af meðferð málsins.

Dóm þennan kveður upp S-kvk-nf E-kvk-nf K-kvk-nf héraðsdómari

D Ó M S O R Ð:

Ákærða, D-x-x B-x-x, sæti fangelsi í einn mánuð en fresta skal fullnustu refsingarinnar og falli hún niður að tveimur árum liðnum haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf E-kvk-nf K-kvk-nf
S-306/2019

Mál þetta, sem dómtekið var 30. apríl sl. er höfðað með ákæru útgefinni af lögreglustjóranum á höfuðborgarsvæðinu 2. apríl 2019 á hendur X, fyrir ofbeldi í nánu sambandi með því að hafa, aðfaranótt mánudagsins 29. janúar 2018, veist að sambýliskonu sinni A, utandyra í Breiðholti, tekið hana kverkataki og ýtt henni upp við vegg og seinna um nóttina, að heimili þeirra að ... í Reykjavík, hrint henni og slegið í andlit hennar, allt með þeim afleiðingum að hún hlaut mar í andliti, mar og yfirborðsáverka á nefi, mar á hálsi, brjóstkassa, öxl, upphandlegg, framhandlegg, hægri úlnlið, framanverðu vinstra læri og á báðum kálfum.

Telst þetta varða við 1. mgr. 218. gr. b. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing og boðaði ekki forföll en í fyrirkalli, sem var gefið út 20. janúar sl. og löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum 1. mgr. 161. gr. laga nr. 88/2008 um meðferð sakamála

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brot ákærða rétt heimfærð til refsiákvæða í ákærunni

Ákærði er fæddur í apríl 1972. Hann hefur ekki áður gerst sekur um refsiverða háttsemi svo kunnugt sé. Með hliðsjón af broti ákærða og sakaferli er refsing hans hæfilega ákveðin fangelsi í 3 mánuði, sem bundið verður skilorði með þeim hætti er í dómsorði greinir.

Ákærði greiði sakarkostnað samkvæmt yfirliti.

Af hálfu ákæruvaldsins flutti málið S-kvk-nf H. B-x-x saksóknarfulltrúi.

S-kk-nf S-kk-nf héraðsdómari kveður upp þennan dóm.

D ó m s o r ð :

Ákærði, X, sæti fangelsi í 3 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 44.900 krónur í sakarkostnað.

S-kk-nf S-kk-nf
S-375/2019

Mál þetta, sem dómtekið var 29. maí sl., er höfðað með ákæru, útgefinni af lögreglustjóranum á höfuðborgarsvæðinu 30. apríl 2019, á hendur G-kk-þgf H-kk-þgf Ó-kk-þgf, kt. 000000-0000, [...], Reykjavík, fyrir gripdeildir á árinu 2017 með því að hafa:

Miðvikudaginn 21. júní, við bensínstöð Olís á Akureyri, dælt eldsneyti að andvirði 14.730 krónur á bifreiðina [...] og ekið henni á brott án þess að greiða fyrir eldsneytið.

Föstudaginn 4. ágúst, við bensínstöð Olís við Gullinbrú, Reykjavík, dælt eldsneyti að andvirði 11.969 krónur á bifreiðina [...] og ekið henni á brott án þess að greiða fyrir eldsneytið.

3. Sunnudaginn 13. ágúst, við bensínstöð Olís við Langatanga, Mosfellsbæ, dælt eldsneyti að andvirði 12.690 krónur á bifreiðina [...] og ekið henni á brott án þess að greiða fyrir eldsneytið.

4. Föstudaginn 8. september, við bensínstöð Olís við Ánanaust, Reykjavík, dælt eldsneyti að andvirði 7.083 krónur á bifreiðina [...] og ekið henni á brott án þess að greiða fyrir eldsneytið.

Teljast brotin varða við 245. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...] og er í máli þessu sakfelldur fyrir gripdeild sbr. 245. gr. almennra hegningarlaga nr. 19/1940, nánar tiltekið fyrir að hafa alls fjögur skipti tekið eldsneyti en ekið á brott án þess að greiða fyrir það. Samkvæmt framlögðu sakavottorði ákærða, dagsettu 16. apríl 2019, á hann sakaferil að baki sem þó hefur ekki áhrif á ákvörðun refsingar í málinu.

Með hliðsjón af framangreindu og sakarefni þessa máls, sem og fjölda tilvika, sbr. efni ákæru, þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf H-kk-nf Ó-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Þ-kvk-nf L-kvk-nf
S-408/2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 14. maí 2019, á hendur S-kk-þgf G-kk-þgf Á-kk-þgf, kt. [...], [...], Reykjavík, fyrir umferðarlagabrot með því að hafa, miðvikudaginn 12. apríl 2017, ekið bifreiðinni [...] sviptur ökurétti um Vesturlandsveg í Reykjavík, að Víkurvegi, þar sem leyfður hámarkshraði var 80 km á klukkustund.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 8. maí 2019, gekkst ákærði undir greiðslu sektar með sátt hjá embætti lögreglustjórans á Suðurlandi hinn 28. maí 2016, meðal annars fyrir að aka sviptur ökurétti. Þá var ákærði dæmdur til að greiða sekt með dómi Héraðsdóms Suðurlands hinn 25. janúar 2017, fyrir að aka undir áhrifum áfengis og ávana og fíkniefna, sviptur ökurétti. Sakaferill ákærða hefur að öðru leyti ekki þýðingu í málinu. Við ákvörðun refsingar hér verður þannig við það miðað að ákærði gerist nú í þriðja sinn innan ítrekunartíma, sbr. 3. mgr. 71. gr. almennra hegningarlaga nr. 19/1940 og eftir að hann varð fullra 18 ára, sekur um að aka sviptur ökurétti.

Með hliðsjón af framangreindu, sakarefni máls þessa og dómvenju, þykir refsing ákærða hæfilega ákveðin fangelsi í 30 daga.

Engan sakarkostnað leiddi af meðferð málsins.

Þ-kvk-nf L-kvk-nf, aðstoðarmaður dómara, kveður upp dóminn. 2

D Ó M S O R Ð:

Ákærði, S-kk-nf G-kk-nf Á-kk-nf, sæti fangelsi í 30 daga.

Þ-kvk-nf L-kvk-nf

2

Ákærði, S-kk-nf G-kk-nf Á-kk-nf, sæti fangelsi í 30 daga.

Þ-kvk-nf L-kvk-nf
S-436/2019

Mál þetta, sem dómtekið var 19. júní sl., er höfðað með ákæru, útgefinni af lögreglustjóranum á höfuðborgarsvæðinu 21. maí 2019, á hendur G-kk-þgf G-kk-þgf, kt. [...], [...], [...], fyrir umferðarlagabrot með því að hafa, laugardaginn 30. mars 2019, ekið bifreiðinni [...] sviptur ökurétti og undir áhrifum áfengis (í blóði mældist vínandi 0,85‰) norður Reykjanesbraut við Mjódd í Reykjavík, þar sem lögregla stöðvaði aksturinn.

Telst framangreind háttsemi varða við 1. mgr. 48. gr. og 1., sbr. 2. mgr. 45. gr. umferðarlaga nr. 50/1987, allt sbr. 1. mgr. 100. gr. laganna.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærði verði dæmdur til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Þá athugast dagsetning ætlaðs brots ákærða er röng en samkvæmt gögnum málsins var það framið föstudaginn 29. mars 2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála, enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 15. maí 2019, gekkst ákærði undir greiðslu sektar vegna ölvunaraksturs með sátt hjá embætti lögreglustjórans á höfuðborgarsvæðinu hinn 4. maí 2016. Þá var ákærða aftur gerð sekt vegna samskonar brots með sátt hjá embætti lögreglustjórans á Vesturlandi hinn 1. desember 2018. Nú síðast gekkst ákærði á ný undir greiðslu sektar fyrir að aka undir áhrifum áfengis með sátt hjá sama embætti hinn 13. febrúar 2019 og var sú sátt hegningarauki við áðurnefnda sátt frá 1. desember 2018. Sakaferill ákærða hefur að öðru leyti ekki þýðingu í málinu. Við ákvörðun refsingar hér verður þannig við það 2 miðað að ákærði gerist nú í þriðja sinn innan ítrekunartíma, sbr. 3. mgr. 71. gr. almennra hegningarlaga nr. 19/1940, sekur um að aka undir áhrifum áfengis.

Með hliðsjón af framangreindu, sakarefni málsins og dómvenju þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Ákærði greiði 24.598 krónur í sakarkostnað.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf G-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dómsins að telja.

Ákærði greiði 24.598 krónur í sakarkostnað.

Þ-kvk-nf L-kvk-nf
S-440/2019

Mál þetta, sem dómtekið var 19. júní sl., er höfðað með ákæru, útgefinni af lögreglustjóranum á höfuðborgarsvæðinu 21. maí 2019, á hendur Á-kvk-þgf L-kvk-þgf M-kvk-þgf, kt. [...], [...], [...], fyrir eftirtalin brot:

1. Umferðarlagabrot, með því að hafa föstudaginn 3. mars 2017, ekið bifreiðinni [...] án gildra ökuréttinda um Klettagarða við Sæbraut í Reykjavík og notað farsíma við aksturinn án handfrjáls búnaðar.

Telst þetta varða við 1. mgr. 47. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

2. Rangar sakargiftir, með því að hafa, er lögregla hafði afskipti af ákærðu í því tilviki sem frá greinir í ákærulið 1, á sömu stund og stað, tjáð lögreglu ranglega að hún héti A, að kennitala sín væri [...], og undirritað vettvangsskýrslu lögreglu með því nafni og með því leitast við að koma því til leiðar að fyrrnefnd A yrði sökuð um brotið.

Telst þetta varða við 148. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...] og er í máli þessu sakfelld fyrir umferðarlagabrot og rangar sakargiftir, sbr. 148. gr. almennra hegningarlaga nr. 19/1940. Sakaferill hennar hefur ekki þýðingu við ákvörðun refsingar í málinu.

Með hliðsjón af framangreindu og sakarefni þessa máls þykir refsing ákærðu hæfilega ákveðin fangelsi í 30 daga en fresta skal fullnustu refsingarinnar og falli hún 2 niður að liðnum tveimur árum frá birtingu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

Þ-kvk-nf L-kvk-nf aðstoðarmaður dómara, kveður upp dóminn.

D Ó M S O R Ð:

Ákærða, Á-kvk-nf L-kvk-nf M-kvk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Þ-kvk-nf L-kvk-nf